2. ลักษณะการประกอบธุรกิจ

2.1 ความเป็นมาและพัฒนาการที่สำคัญ

บริษัท แมงป่อง จำกัด (มหาชน) (“ แมงป่อง” หรือ “บริษัทฯ”) เริ่มประกอบธุรกิจตั้งแต่ปี 2524
และเป็นที่รู้จักอย่างดีในฐานะร้านค้าปลีกสิ่งบันเทิงในนาม
“แมงป่อง”ผู้ประกอบธุรกิจค้าปลีกเทปคาสเซท
โดยมีสาขาแรกตั้งอยู่ที่ศูนย์การค้าเดอะมอลล์ราชประสงค์
ซึ่งต่อมาได้ขยายสาขาร้านแมงป่องเพิ่มขึ้นอย่างต่อเนื่อง
เพื่อตอบสนองความต้องการของลูกค้าในด้านความบันเทิงภายในบ้าน (Home Entertainment)
ได้อย่างทั่วถึง ปัจจุบันแมงป่องถือเป็นผู้นำในธุรกิจสินค้าความบันเทิงภายในบ้าน
โดยเป็นผู้ถือลิขสิทธิ์ภาพยนตร์ไทยและต่างประเทศ เพื่อผลิตสินค้าในรูปแบบวีซีดีและดีวีดี
ตอบสนองความต้องการลูกค้าทั่วประเทศปีละกว่า 300 เรื่อง
รวมทั้งยังเป็นผู้ถือลิขสิทธิ์เพลงสากลต่างประเทศเพื่อจัดจำหน่ายเพลงชุด MAXX Music ในรูปซีดี

สำหรับพัฒนาการที่สำคัญของแมงป่องตั้งแต่ปี 2546 มีรายละเอียดพอสังเขปดังนี้

  ปี 2546 บริษัทฯแปรสภาพเป็นบริษัทมหาชน
  และขยายธุรกิจผลิตภาพยนตร์เพื่อเผยแพร่ในโรงภาพยนตร์ และเผยแพร่ในรูปแบบวีซีดี และดีวีดี
  (โฮมมูวี่) และธุรกิจค่ายเพลง

  ปี 2547 บริษัทฯเข้าจดทะเบียนในตลาดหลักทรัพย์แห่งประเทศไทยเมื่อวันที่ 5 พฤศจิกายน 2547

  ปี 2548 - บริษัทฯย้ายสำนักงานใหญ่แห่งใหม่ไปที่ถนนลาดพร้าว ปากซอยลาดพร้าว 90
  ในเนื้อที่กว่า 9,500 ตารางเมตร และเตรียมเปิด Walk In Warehouse และ Megastore
  ในไตรมาสแรกของปี 2549

  - พัฒนาผลิตภัณฑ์ VCD ในระบบเสียง Dolby 5.1 Prologic II
  เป็นรายแรกของประเทศไทย ซึ่งได้ทำให้ผลิตภัณฑ์ VCD มีระบบเสียงที่ใกล้เคียงกับ DVD มากขึ้น

ปัจจุบันบริษัท แมงป่อง จำกัด (มหาชน) มีทุนจดทะเบียนชำระแล้วจำนวน 293 ล้านบาท
ดำเนินธุรกิจครอบคลุมสิ่งบันเทิงภายในบ้านทั้งในด้านภาพและเสียง
ตามสโลแกนของแมงป่องที่ต้องการเป็น “ที่สุดของนักดูหนังฟังเพลง”

2.2 การประกอบธุรกิจของบริษัทฯ

แมงป่องมีการบริหารและจัดการธุรกิจภายใต้การดำเนินงานของบริษัทฯ โดยมีโครงสร้างธุรกิจ ดังนี้

1)  ธุรกิจถือครองลิขสิทธิ์ จัดจำหน่ายและให้เช่าภาพยนตร์

2)  ธุรกิจผลิตลิขสิทธิ์ภาพยนตร์

3)  ธุรกิจผลิตลิขสิทธิ์เพลง

  1) การถือครองลิขสิทธิ์ จัดจำหน่ายและให้เช่าภาพยนตร์ ดำเนินการโดยแมงป่อง ดังนี้

-   แมงป่องถือครองลิขสิทธิ์เพื่อความบันเทิงภายในบ้านทั้งภาพยนตร์และเพลงเพื่อการจำหน่าย
    โดยจัดหาจากผู้ผลิต ตัวแทนจำหน่ายทั้งในประเทศและต่างประเทศ รวมถึงเพลงสากล กว่า
    200 เพลงต่อปี ภายใต้โลโก้ MAXX Music และเพลงไทยลูกทุ่งซึ่งผลิตจากแมงป่อง
    ทั้งนี้แมงป่องนำลิขสิทธิ์ดังกล่าวมาบริหารโดยผลิตเป็นภาพยนตร์ในรูปแบบวีซีดี ดีวีดี
    และเพลงในรูปเทปคาสเซท ซีดี และวีซีดีภายใต้ตราสินค้า “แมงป่อง”
    เพื่อจัดจำหน่ายและให้เช่าลิขสิทธิ์สินค้า

-   เป็นผู้จำหน่ายและให้เช่าสินค้าเพื่อความบันเทิงภายในบ้านที่แมงป่องเป็นเจ้าของสิทธิ์เองและสินค้าที่ไม่ใช่ลิขสิทธิ์แมงป่องโดยเป็นตัวแทนจำหน่ายให้กับพันธมิตร
    แมงป่องมีการจำหน่ายสินค้าลิขสิทธิ์แมงป่องผ่านช่องทางขายส่งให้กับผู้จัดจำหน่าย
    ตัวแทนจำหน่ายสินค้า ร้านค้าสะดวกซื้อ และซุปเปอร์สโตร์ต่าง ๆ อาทิ เช่น ร้าน 7-11 ปั้ม
    Jet ร้าน B2S คาร์ฟูและร้านค้าทั่วไป รวมถึงการจำหน่ายให้บริษัทผลิตเครื่องใช้ไฟฟ้า เช่น
    โซนี่ ฟิลิปส์ พานาโซนิค ไพโอเนียร์ แฟมมิลี่ และโซเคน เป็นต้น และขายปลีกผ่านสาขา
    จุดขาย และแฟรนไชส์ของแมงป่องที่กระจายอยู่ทั่วประเทศกว่า 300 แห่ง
    ทั้งนี้แมงป่องเป็นตัวแทนจำหน่ายสินค้าที่ไม่ใช่ลิขสิทธิ์ของแมงป่องผ่านสาขาและจุดขายของแมงป่องเพื่อสร้างความหลากหลายของสินค้าและตอบสนองความต้องการลูกค้าได้อย่างครบถ้วน
    ซึ่งสาขาและแฟรนไชส์จำนวน 33
    แห่งของแมงป่องมีการให้บริการเช่าสินค้าลิขสิทธิ์แมงป่องและสินค้าที่ไม่ใช่ลิขสิทธิ์แมงป่อง

2) ธุรกิจผลิตลิขสิทธิ์ภาพยนตร์ บริษัทฯมีการผลิตภาพยนตร์เพื่อฉายในโรงภาพยนตร์
โดยผลงานการผลิตลิขสิทธิ์ภาพยนตร์ในปี 2548 คือภาพยนตร์เรื่อง “บุปผาราตรี เฟส 2”
ซึ่งทำรายได้ในโรงภาพยนตร์ได้กว่า 70 ล้านบาท

3) ธุรกิจผลิตลิขสิทธิ์เพลง บริษัทฯผลิตเพลงแนวลูกทุ่งซึ่งมีศิลปินเพลงในสังกัดของบริษัทฯได้แก่
น้องมายต์, ศรีไพร สารีวงษ์, น่านฟ้า กาฬสินธ์, กระต่ายขาว ดาวรุ่ง, สายฝน อุทัยรัตน์ ในปี
2549 บริษัทฯมีศิลปินที่เป็นที่รู้จักเป็นอย่างดีเข้าร่วมงานคือ โจนัส-คริสตี้

3.  โครงสร้างรายได้

  โครงสร้างรายได้ของแมงป่องในช่วงที่ผ่านมาสามารถจำแนกได้ดังนี้

  หน่วย : ล้านบาท

  ----------------------- ---------- -------- ---------- -------- ---------- --------
                          2546                2547                2548       

                          จำนวน      สัดส่วน    จำนวน      สัดส่วน    จำนวน      สัดส่วน
                                     (%)                 (%)                 (%)

  ขายสินค้า                 1,361.52   93.5%    1458.19    94.3%    1,616.84   91.6

  -ขายส่ง                  680.64     46.7%    684.62     44.3%    901.94     51.1

  -ขายปลีก                 680.89     46.8%    773.57     50.0%    714.90     40.5

  ให้เช่าและค่าลิขสิทธิ์เพื่อเช่า   89.90      6.2%     81.36      5.2%     144.13     8.1
  และบริการอื่น ๆ                                                               

  อื่นๆ                     4.68       0.3%     7.47       0.5%     5.03       0.3

  รวม                     1,456.10   100.0%   1,547.02   100.0%   1,766.00   100.0%
  ----------------------- ---------- -------- ---------- -------- ---------- --------

2.4 เป้าหมายการดำเนินธุรกิจ

บริษัทฯมีเป้าหมายหลักในการเป็นผู้นำในธุรกิจสินค้าเพื่อความบันเทิงภายในบ้าน (Home
Entertainment)
ที่มีคุณภาพและทันสมัยตรงตามความต้องการของตลาดโดยเข้าถึงกลุ่มลูกค้าทุกเพศทุกวัยตามสโลแกน
“ที่สุดของนักดูหนังฟังเพลง” และเพื่อให้บรรลุเป้าหมายดังกล่าว
บริษัทฯมีนโยบายที่จะเพิ่มผลิตภัณฑ์ใหม่ ๆ
ทั้งภาพยนตร์และเพลงโดยการจัดหาและผลิตลิขสิทธิ์ที่มีคุณภาพและเป็นที่ต้องการของลูกค้าทุกๆกลุ่มอย่างต่อเนื่อง
เพื่อนำมาผลิตเป็นสินค้าความบันเทิงในรูปแบบต่าง ๆ ที่มีความทันสมัย
สอดคล้องกับความนิยมของตลาด
และจัดจำหน่ายผ่านช่องทางการจัดจำหน่ายที่ครอบคลุมพื้นที่ทั่วประเทศโดยใช้สาขาของแมงป่องเป็นแกนนำในการกระจายสินค้าสู่ผู้บริโภค